KENSINGTON TEMPLE Motivoivan lahjasi tunnistaminen
COLIN DYE: Hengellinen lahjavarustus ja Jumalan valtakunta
Motivoivan lahjasi tunnistaminen
Aiheeni tänään jatkaessani lahjoja käsittelevää sarjaa -
on "Motivoivan lahjasi tunnistaminen".
Tässä tullaan sen ytimeen, että tietää, kuka on, -
ja oppii olemaan oma itsensä. Se on sanoma kotiin vietäväksi.
Tunne itsesi ja ole oma itsesi. Miten se liittyy -
Jumalan sinulle antamiin lahjoihin? Koko sarjan otsikko on -
"Hengellinen lahjavarustus ja Jumalan valtakunta".
Olemme nähneet, että kun harjoitat hengellistä lahjaasi, valtakunta tulee.
Se on huomattavaa ja yksinkertaista.
Jumalan valtakunnassa kyse on antamisesta ja vastaanottamisesta.
Valtakunta tulee antamalla ja vastaanottamalla.
Jumala antaa lahjansa, Poikansa. Me vastaanotamme Hänet.
Jumala antaa meille lahjoja. Jaan ja vastaanotan.
Kun harjoitat lahjaasi, valtakunta tulee.
Olen kovasti yrittänyt osoittaa, ettei se ole vain seurakunta-asia.
Täällä tänään harjoitan hengellistä saarnaamisen ja opettamisen lahjaa.
Tiedän, että Sanan mukaan, kun teen sitä hengessä, valtakunta tulee.
Entäpä huominen? Entäpä sinun lahjasi?
Ovatko lahjat vain kirkkosaleja ja kokouksia varten?
Vai onko kokouspaikka oppimispaikka maailmaa varten?
Kun huomenna lähdet kotoa, sinun pitää tuntea itsesi ja olla oma itsesi.
Kun harjoitat lahjaasi sen mukaan, mitä Jumala on antanut sinulle -
ja miten Jumala on tehnyt sinut, vaikutat maailmaan ja valtakunta tulee
Näimme, että lahjamme on sidottu identiteettiimme.
Lahjamme liittyy identiteettiimme Kristuksessa.
Eli ei tarvitse teeskennellä olevansa jotain, mitä ei ole.
Ei tarvitse yrittää tehdä jotain, mitä ei koe omakseen.
Kun virtaa lahjassaan, se tuntuu täysin omalta jutulta, -
koska silloin on oma itsensä.
Tänään painotan tätä periaatetta, että täytyy tuntea itsensä -
ja olla oma itsensä.
Mennään tähän liittyvään raamatunkohtaan.
Ef. 4. Olemme lukeneet sieltä jakeita. Nyt luemme jakeet 11―12.
Ensi viikolla, viimeisessä osassa, näytän, miten lahjasi voi kukoistaa -
seurakunnan seinien ulkopuolella seurakuntaverkostojen ulkopuolella -
päivittäisessä elämässä ulkona maailmassa.
Ef. 4:11―12 (NLT): -
"Nämä ovat ne lahjat, jotka Kristus antoi seurakunnalle: -
apostolit, profeetat, evankelistat, paimenet ja opettajat.
Heidän velvollisuutensa on varustaa Jumalan omat -
tekemään Hänen työtään ja rakentamaan seurakuntaa, -
Kristuksen ruumista." Kun puhumme Kristuksen ruumiista, näemme heti, -
että se on Jumalan edustaja tässä maailmassa.
Me olemme Jeesuksen ruumis. Hän toimii maailmassa meidän kauttamme.
Samalla tavalla kuin sinä toimit maailmassa ruumiisi välityksellä.
Tässä luetellaan lahjoja ja kutsuja: -
Apostolit, profeetat, evankelistat, paimenet ja opettajat.
Sinun tarvitsee tietää, kuka olet.
Mikä on sinun paikkasi tässä lahjayhdistelmien valikoimassa.
Ja miten voit toimia tehokkaasti paitsi Kristus-ruumiissa, -
myös Kristus-ruumiin kautta maailmassa.
Itsensä, lahjansa ja kykyjensä tunteminen on tavattoman tärkeää.
Pari esimerkkihenkilöä, jotka saatat tietääkin.
Jos seuraat oopperaa, olet saattanut kuulla Joan Sutherlandista.
Hän on Australiasta. Nukkui pois hiljattain.
Hänen lempinimensä oli "La stupenda". Loistava laulaja.
Hän oli mezzosopraano.
Se on ääniala alton ja sopraanon välistä. Ei kaikkein korkeimpia.
Hän halusi kukoistaa Wagner-sopraanona, -
dramaattisena naissolistina. Hän menestyi siinä erittäin hyvin.
Joan tapasi tulevan aviomiehensä.
Mieskin työskenteli musiikkialalla.
Hänen nimensä oli Richard Bonynge.
Hän oli kapellimestari ja pianisti.
Hän alkoi tutkia Joanin ääntä.
Hänellä oli etu, että Joan Sutherlandin vire ei ollut täydellinen.
Luulin, että kaikkien oopperalaulajien vire on täydellinen.
Omalla Fabiollamme on täydellinen vire. Musiikkijohtajallamme.
Joanilla ei ollut. Richard pystyi huijaamaan häntä -
laulamaan korkeammalta kuin Joan tiesi laulavansa.
Richard sanoi Joanille: "Sinulla on poikkeuksellinen ääni.
Se on vahva, dramaattinen mezzosopraano.
Sen lisäksi kykenet laulamaan runsaasti koloratuuria.
Termi tulee italian kielestä.
Se tarkoittaa virtuoosilaulamisen tyyliä, -
joka leikittelee erittäin korkeassa rekisterissä.
Laulu vastaa soitinten ornamentaalisuutta.
Laulaja hallitsee korkean äänialan nopeat sävelkuviot ja koristelut.
Jos olet täysin ummikko, sanon, että tämä on se kanarialintu.
En anna ääninäytettä, koska en pysty.
Erittäin notkea ääni. Siksi Joanin ura sai uuden suunnan.
Hän alkoi laulaa italialaista bel cantoa. Hänestä tuli tosi kuuluisa.
Hän julkaisi kaksiosaisen albumin, -
jossa hän lauloi sillä tyylillä.
Hänestä tuli maailmankuulu.
Hän puhkesi kukkaan tajuttuaan, kuka hän oli.
Hänen miehensä auttoi häntä. Kiitos Jumalalle sellaisista ihmisistä!
Toinen esimerkki ääripäästä.
Puhun jalkapallosta. Se uppoaa. Oopperaesimerkki upposi johonkuhun.
Arsenalin päävalmentaja Arsène Wenger, -
erittäin menestynyt valmentaja.
Joitakin vuosia sitten hänen onnistui hankkia joukkueeseensa -
eräs erittäin taitava pelaaja, Thierry Henry, -
italialaisesta Juventuksesta. Thierry Henry on ranskalainen.
Juventuksessa häntä peluutettiin laidassa. Hän oli tosi nopea.
Mutta hän ei pystynyt käyttämään vahvuuksiaan.
Sitten Arsène Wenger nappasi hänet Arsenaliin.
Siirtosopimus oli 11 miljoonan punnan luokkaa. Vuosi oli 1999.
Henrystä tuli Arsenalin paras maalintekijä.
Hän teki otteluissaan 228 maalia.
228 maalia. Hän on yhä Arsenalin seurahistorian paras maalintekijä.
Miksi? Koska Arsène Wenger teki hänestä kärjen -
ja peluutti häntä eri paikassa.
Se yhdessä muun joukkueen strategian ja pelaamisen kanssa -
teki hänen lahjastaan jotain todella poikkeuksellista.
On siis väliä, mikä on paikkasi elämässä.
Ehkä pelaat väärässä paikassa.
Ehkä sinullakin on lahjoja, jotka puhkeavat, jos muutat paikkaa.
Sinun tarvitsee tietää, kuka olet, -
ja olla sellaisten ihmisten seurassa, jotka tutkivat sitä, kuka olet.
Usein se tulee ilmi suhteissa seurakunnassa. Palaan siihen pian.
Ei suinkaan tarvitse valita, kukoistaako seurakunnassa vai maailmassa.
Jumala haluaa sinun kukoistavan molemmissa paikoissa.
Kokouspaikka on oppimispaikka maailmaa varten.
Jeesus lähetti opetuslapset ulos, jotta maailma voisi tuntea Hänet.
Missiomme ja työmme on tuolla ulkona. Tarkastellaan, -
miten lahjat toimivat ja mitä tulee tietää niistä.
Ensinnäkin, huomasitteko, että kun luimme -
Uudesta elävästä käännöksestä, painopiste oli ihmisissä?
Huomasitteko sen? "Nämä ovat ne lahjat, -
jotka Kristus antoi seurakunnalle". Ja keitä he ovat? Apostoleja.
Ihmisiä, joilla on apostolinen kyky.
Profeettoja, evankelistoja, paimenia ja opettajia.
Eli puhumme ihmisistä. Emme puhu vain kyvyistä.
Puhumme ihmisistä, sillä sinä olet lahjasi. Tiesitkö sen?
Sinä olet lahjasi. Jumala on luonut sinuun motivoivan lahjasi.
Hän on tehnyt sinusta tietynlaisen.
Hän on antanut sinulle tietyn ominaisen kyvyn, -
jota ei voi laittaa mihinkään yhteen edellä mainitsemaani luokkaan -
eikä niiden yhdistelmään.
Sinulla on ollut ominaiskyky syntymästäsi saakka.
Se on luonteenomainen ominaisuus. Ominainen tapa olla.
Ominainen tapa tehdä. Ominainen tapa luoda yhteyksiä.
Se virtaa identiteetistäsi Kristuksessa. Minusta se on ihmeellistä.
Kun puhun motivoivasta lahjasta, -
en puhu pelkästään kyvystä laulaa tai pelata jalkapalloa.
Puhun jostain syvemmästä persoonassasi.
Jostain, mikä luotiin sinuun äitisi kohdussa ja jo ennen sitä -
Jumalan tarkoituksessa. Se määrittää identiteettisi niin, -
ettet löydä täyttymystä etkä kukoista, ennen kuin tiedät, kuka olet, -
ja alat olla se, joka olet. Tunne itsesi ja ole oma itsesi.
Näin sinä toimit. Et välttämättä edes tunnista sitä lahjaksi.
Sinä vain teet sitä, mitä teet. Aamen.
Uskon Arsène Wengerin sanoneen Thierry Henrylle: -
"Mene kärkeen ja tee sitä, mitä teet. Me huolehdimme lopusta."
Aamen. Jumala haluaa, että tiedät, kuka olet, -
miten toimit ja mikä pistää sinut liikkeelle.
Se on koko elämäsi motiivi. Koko elämäsi suunta.
Motivoiva lahja on tosi tärkeä.
On tärkeää tunnistaa se, kehittää sitä ja hallita se.
Seuraavaksi huomaamme, että lahjoja on erilaisia.
Kaikki eivät ole apostoleja tai profeettoja.
On profeettoja, apostoleja, paimenia, evankelistoja ja opettajia. Eri lahjoja.
Mutta kuitenkin ne täydentävät toisiaan.
Ne kulkevat käsi kädessä.
Minuun on viime aikoina tehnyt vaikutuksen -
"The Permanent Revolution" -kirja. Sen tekijät ovat Hirsch ja Catchim.
He kuvailevat äsken sanomaani tällä tavalla: -
Jaettu älykkyys Kristus-ruumiissa.
Meidän pitää alkaa ajattelemaan näitä lahjoja -
muutoin kuin seurakunnan termeinä.
Evankelistoja ovat Reinhard Bonnke ja Billy Graham. Nimen pitää alkaa B:llä.
Apostoli on joku jo kuollut. Hänet on korotettu asemaan kuoleman jälkeen.
Ei. Nämä ovat jokapäiväisiä lahjoja ja kykyjä.
Tässä salissa edessäni istuu apostoleja, -
profeettoja, evankelistoja, paimenia ja opettajia. Te kaikki olette jokin niistä
Meissä kaikissa on jotain niistä kaikista.
Kyse on siitä, miten näemme Kristuksen kyvyn, -
Kristuksen älyn, jakautuvan kautta Kristus-ruumiin.
Älyllä en tarkoita vain älykkyys- osamäärää vaan osaamista.
Joku tarvitsee Jeesusta. Evankelista on paikalla.
Hän tietää, mitä tehdä ja miten edetä.
Kyse on osaamisesta. Tietää, mitä tehdä, ja olla valmis tekemään se.
Tämä on älykkyyttä. Kaikki Kristuksen lahjat jaetaan Kristus-ruumiin kautta.
Hänellä oli ne kaikki. Me tarvitsemme niitä kaikkia.
Lahjat tarvitsevat toisiaan.
Kuvittele, että kaikki olisimme evankelistoja eikä olisi paimenta.
Ihmisiä tulisi uskoon joka sunnuntai.
He eivät kasvaisi, eikä heistä tulisi Jeesuksen opetuslapsia.
Seuraavaksi tahdon teidän ymmärtävän, että nämä lahjat -
ovat ensisijassa jäsenten lahjoja.
Ne eivät ensisijassa ole johtajuuslahjoja.
Toteamus voi yllättää, jos olet seurannut opetusta tästä aiemmin.
Kun tutkin Ef. 4:ää uudelleen, -
en näe Paavalin puhuvan johtajuusseminaarissa.
Hän puhuu koko Kristus-ruumiille.
Hän sanoo jakeessa 7 (33/38-käännös): -
"Mutta itsekullekin meistä on armo annettu -
Kristuksen lahjan mitan mukaan."
Jokaiselle meistä. Ja hän luettelee ne.
Näimme viisi pääluokkaa. Sinä olet mukana siinä.
Katkelma ei ensisijaisesti ole osoitettu johtajille.
Johtajuus on mukana. Näytän, missä se tulee.
Ensisijaisesti katkelma on tarkoitettu jokaiselle uskovalle.
Uskovana olet saanut nämä lahjat.
Elämässäsi jokin lahja saattaa olla vahvempi kuin muut.
Kirjassa "The Permanent Revolution" sanotaan hienosti: -
"Tässä seurakunnassa kaikki pääsevät pelaamaan."
Ei vain seurakunta, jossa kaikki pääsevät pulittamaan. Kymmenykset.
Tässä seurakunnassa kaikki pääsevät pelaamaan.
Eli et ikinä joudu penkille. Eikä kukaan ole vain katsoja.
Kukaan ei ole pääkatsomossa. Kaikki ovat kentällä. Areenalla.
Kaikki ovat vireessä. Aamen.
Et ole Kristus-ruumiin varajäsen.
Kyse on vähemmän siitä, että istut hiljaa ja passiivisesti kokouksessa -
ja kuuntelet, kun muut puhuvat.
Siihen on tilaisuus tänään. Pyydän: jatkakaa kuuntelemista.
Tämä on asiayhteys, jossa hengellisen lahjan harjoittaminen -
voi auttaa ja varustaa lähtemään ulos ja olemaan se, joka olet.
Mutta kyse ei ole vain isoista jumalanpalveluksista.
Siksi seurakunnassamme on rakenne ja strategia nimeltään solustrategia.
Toivottavasti näet tänään, miten tärkeää on olla osa pienryhmää, -
jossa lahjasi voidaan tunnistaa ja voit alkaa kukoistaa.
Kristuksen päämäärä ja tarkoitus elämässäsi maailmassa -
riippuu siitä, että kehität lahjaasi -
tunnistettuasi sen Kristus-ruumiin asiayhteydessä.
On tärkeää ymmärtää tämä.
Jotkut sanovat: "Colin, olet kutsuttu Kristus-ruumiiseen." Totta.
Kapinoin hieman. Toimin mielelläni ulkona maailmassa.
Minulla on tiettyjä projekteja. Olen sukellusopettaja ja musiikkituottaja.
Missä Fabio on? Fabion kanssa.
Teen monia asioita maailmassa, koska minusta on hienoa olla siellä.
Ellen pysty tehtäväni takia työskentelemään siellä, -
istun ruokapaikoissa ja kahviloissa juttelemassa ja tutustumassa ihmisiin.
Haluan vaikuttaa sukupolveeni Jeesuksen hyväksi.
Roolijako ei ole: me puhujalavalla, te ulkona maailmassa.
Tai että me olemme erityisiä ja te olette tavallisia kristittyjä. Ei!
Teemme tätä yhdessä. Ei ole olemassa pappi―maallikko-jakoa.
Se on valhe helvetin syvyyksistä. Tarvitseeko sanoa selvemmin?
Sitä ei ole Raamatussa. Palaan Howard Snyderiin. Hän sanoo: -
"Papisto―maallikot-jako on yksi suurimmista esteistä sille, -
että seurakunta olisi tänään Jumalan valtakunnan vaikuttava edustaja.
Se luo väärän ajatuksen, että ainoastaan "pyhät miehet" [ja naiset] -
eli viralliset seurakunnanpalvelijat kelpaavat ja ovat vastuussa -
johtajina ja merkittävässä työssä." Se on valhe. Asia ei ole niin.
Näitä lahjoja on annettu jokaiselle jäsenelle.
Meidän pitää löytää ne, toimia niissä ja vaikuttaa niissä.
Ensin kokouspaikassa sitten maailmassa.
Tulet huomaamaan, että vaikka sinulla on näitä taipumuksia, -
ehkä enemmän kuin yksi, yksi taipumus ja elämänalue on hallitseva.
Se voidaan sijoittaa johonkin niistä viidestä: -
apostolit, profeetat, evankelistat, paimenet ja opettajat.
Saatat tuumia: "Kuulostaa seurakunta- jutulta, mutta kuuntelen.
Mutta kuulostaa myös kapealta. Olen yritysjohtaja. Miten voit sanoa, -
että olen jokin niistä? Se tuntuu minusta rajoittavalta."
Onko meistä jokainen vain yksi noista viidestä? Itse asiassa ei.
Ehkä jokin lahja on muita hallitsevampi.
Mutta muutkin lahjat tulevat ilmi.
Ja jos lasketaan näiden viiden kaikki mahdolliset yhdistelmät, -
saa 120 vaihtoehtoa.
Ei ole vain viittä kapeaa lahjaa.
On viisi laajaa lahjaa, joita voidaan yhdistellä, -
jotta saadaan ainakin 120 vaihtoehtoa.
Joku on profeetallinen opettaja. Joku on evankelista ja apostoli.
Niitä voidaan yhdistellä.
Siltikään et ole vielä löytänyt omaa ainutlaatuisuuttasi.
Kuitenkin 120 lahjayhdistelmää on aika pieni määrä, -
kun ajatellaan maailman miljardeja asukkaita.
Eli ainutlaatuinen lahjayhdistelmäsi sekoittuu identiteettisi ominaisuuksiin.
Persoonallisuutesi tekee lahjastasi täysin ainutlaatuisen.
Persoonasi lisäksi vaikuttavat myös historiasi, taustasi ja koulutuksesi.
Kaikki, mitä Jumala on sallinut elämässäsi, -
on muovannut sinusta sen, joka olet.
Se muovaa lahjavarustustasi.
Siksi sinun lahjavarustuksesi on täysin ainutlaatuinen.
Halleluja! Ylistä Jeesusta.
Huomasitteko, kun luin Ef. 4:7:n 33/38-käännöksestä?
Luetaan se uudelleen: "Mutta itsekullekin meistä on armo annettu -
Kristuksen lahjan mitan mukaan."
Se sana on tosi tärkeä. Tässä johtajuus astuu kuvaan.
Meillä kaikilla on lahjayhdistelmä. Lahjat ovat samasta listasta.
Se pätee meistä jokaiseen.
Mutta kaikilla ei ole samaa mittaa.
Eli on loogista, että jotkut saavat lahjan isommalla mitalla kuin muut.
Siitä ei voi olla kateellinen, -
sillä velvollisuutesi ei ole laulaa kuin muusikko, jos et ole laulaja.
Tai saarnata kuin Bonnke, ellet ole Reinhard Bonnke.
Toimit sen mitan mukaan, jonka Jumala on antanut sinulle.
Ef. 4:7 (33/38): "Mutta itsekullekin meistä on armo annettu -
Kristuksen lahjan mitan mukaan."
Se sana on tosi tärkeä. Tässä johtajuus astuu kuvaan.
Meillä kaikilla on lahjayhdistelmä. Lahjat ovat samasta listasta.
Se pätee meistä jokaiseen.
Mutta kaikilla ei ole samaa mittaa.
Jos saarnaaminen ja kommunikointi ovat vahvoja alueitasi, -
Jumala voi todennäköisemmin käyttää sinua väkijoukolle puhumiseen.
Jos sinulla on vahva paimenellinen tai hallinnollinen lahja, -
Jumala saattaa käyttää sinua johtajana ja jäsenet tunnistavat sen.
Johtaja on joku, jolla on sitä hieman enemmän kuin sinulla.
Näitä lahjoja tulee käyttää ensisijaisesti seurakunnassa.
Näittehän sen, kun luin: "itsekullekin meistä on armo annettu -
Kristuksen lahjan mitan mukaan." Me kaikki olemme saaneet sen.
Jae 11 (NLT): "Nämä ovat ne lahjat, jotka Kristus antoi seurakunnalle."
Ensimmäinen vaikutuksen ja työn piiri on toinen toisemme Kristus-ruumiissa.
Miten tämä toimii? Lahjat annetaan, jotta voisimme rakentaa toisiamme.
Opetuslapseuttaa, rohkaista, siunata toinen toistamme.
Neuvoa toisiamme, puuttua epäkohtiin, vahvistaa toisiamme.
Miksi? Jotta Kristus-ruumis voi kasvaa ja olla vahva.
Jos olet yritysjohtaja tai jokin muu ulkona laajemmassa maailmassa, -
kirjoita toimintaohjelmasi ylälaitaan: Minä olen seurakunnan rakentaja.
Luetellaan vielä: Apostolit astuvat ulos.
Profeetat pullauttavat sanat ulos. Evankelistat ojentavat kätensä ulos.
Pastorit antavat apuaan ulos. Opettajat selvittävät kaiken ulos.
Kiitos Jumalalle heistäkin. Voit nähdä, miten sinun lahjasi, -
kun se alkaa toimia Kristus-ruumiissa, -
varustaa sinut ja naapurisi olemaan tehokkaampi maailmassa.
Sinun tarvitsee tietää, kuka olet.
Jotta voi olla oma itsensä, täytyy tuntea itsensä.
Haluan osoittaa erään asian.
Puhun Aimee Semple McPhersonista.
Hän ei ikinä toiminut liike-elämässä, kaupassa eikä teollisuudessa.
Hänen ajattelunsa oli niin edellä aikaansa Los Angelesissa, -
että hänestä on tehty elokuvia ja lauluja.
Tuntemattomampi puoli Aimee Semple McPhersonista on se, -
että hän oli sukupolvensa suurin sosiaalinen uudistaja.
Hän muutti maailmaa ikiajoiksi. Miten?
Yksinkertaisella evankeliointi- kampanjalla, -
joka järjestettiin Rochesterissa Yhdysvalloissa -
vuonna 1921.
Hänelle Rochester ei ollut kovin helppo paikka.
Häntä kritisoitiin kovasti, koska hän rukoili sairaiden puolesta.
Hän saarnasi tosi voimallisesti.
Monet liike-elämässä toimivat tulivat puhutelluiksi ja alkoivat tukea häntä.
Marraskuun 21. päivänä 1921 hän kutsui heidät erääseen hotelliin -
lounaalle Rochesteriin hotelli Senecaan.
Tilaisuudessa puhui kolme yhteiskunnallista vaikuttajaa.
Viimeinen puhuja omisti metallipajan, Rochester Can Factoryn.
Tehdas valmisti sataa erilaista metallituotetta.
Hän oli menestyvä liikemies.
Hänen nimensä oli Malcolm Gray.
Puheessaan hän kiitti Aimeeta ja Aimeen suurta vaikutusta häneen.
Aimee Semple McPherson oli perustajamme Jeffreysin aikalainen.
Aimee perusti Foursquare Church -seurakunnan.
Meidän tunnustuskuntamme nimi on Elim Foursquare Gospel Alliance.
Samankaltainen aikakausi ja samanlaiset työt.
Hän arvosti Aimeen työtä. "Tulisitko puhumaan miehille tehtaassani?
Puhu, miten he tarvitsevat Kristusta. Että Kristus tulisi heidän elämäänsä, -
jotta heistä tulisi parempia kansalaisia.
Jotta heillä olisi paremmat kodit ja bisnekset pärjäisivät paremmin."
Hän välitti miesten hengellisestä ja sosiaalisesta hyvinvoinnista.
Jokainen todellinen Jumalan liike on uudistava liike.
Aimee ei ollut mukana liike-elämässä, mutta hän saarnasi heille.
Se teki Malcolm Grayyn sellaisen vaikutuksen, että kuukauden kuluttua -
joulupöydässä hänelle tuli ajatus. Hän sanoi sen perheelleen.
"Aimee on siunannut meitä paljon. Koen rakkautta työntekijöitä kohtaan.
Hän toimi voimallisesti. Haluan siunata työntekijöitäni."
Siihen aikaan tavallinen työaika -
oli kuusi päivää viikossa aamuseitsemästä iltakuuteen.
Siksi monien hengellinen elämä kärsi.
He olivat liian kiireisiä ja väsyneitä käymään seurakunnassa.
Hän sanoi: "Annan heille viisipäiväiset työviikot."
Se astui voimaan 2. tammikuuta. Uutinen kiiri koko Amerikkaan.
Henry Ford hiljattain perustetusta Ford-yhtiöstä, -
autoja valmistavasta tehtaasta, -
kävi tehtaalla. Hän oli erityisen kiinnostunut, sillä hän oli kuullut, -
että olosuhteet olivat parantuneet ja tehokkuus oli huippua -
ja työmoraali oli erinomainen.
Hän pohti, miten hän voisi ottaa käyttöön saman.
Hän otti viisipäiväisen työviikon käyttöön tehtaallaan.
Koko Amerikka huomasi sen. Pian se tuli käyttöön kaikkialla teollisuudessa.
Viiden päivän työviikko. Se levisi koko läntiseen maailmaan.
Yksi nainen. Oikeassa paikassa oike- aan aikaan apostolisessa voitelussa -
vaikutti koko yhteiskuntaamme ikihyviksi. Eikö ole ihmeellistä?
Niin lahjat toimivat elämässäsi. Anna Jeesukselle iso ylistys.
Raamatuntekstit: New Living Translation (NLT).
Suomennos: Marianne Tenetz